Styret

Steinkjer, 05.12.2024

**PROTOKOLL FRA STYREMØTE I FFO TRØNDELAG 8/2024 – 3. DESEMBER KL. 1000 – 1530 VED JÆGTVOLDEN FJORDHOTELL, INDERØYA.**

**Tilstede: Olav Malmo, Ingrid Hallan, Ronny Andreassen, Per Ivar Myrbekk, Margareth Berg, Tone Bratseth, Anita Hammervik, Beate Moksnes, Stein Nervik.**

**Forfall: Tone Bratseth**

**Fra sekretariatet: Ina Benedicte Myran**

**SAKLISTE:**

**Beslutningssaker:**

164/2024 Godkjenning av innkalling og sakliste.

165/2024 Godkjenning av protokoll fra 14.11.2023.

166/2024 Medlemmer til Ungdomsråd i Helse Nord-Trøndelag 2025-2026.

167/2024 Samskapingskonferansen 2025 – Årets tema fora utenforskap til innenforskap – Arrangør Voksenopplæringsforbundet i Trøndelag.

168/2024 Kontoutskrift for november 2025.

**Diskusjonssaker:**

169/2024 Bruker og Etat møtes 2025 – tema.

170/2024 Årshjul og Handlingsplan for 2025

**Orienteringssaker:**

171/2024 Nominasjoner til Sametingets råd for samer med normbrytende funksjonsvariasjoner

**172/2024 Intern arbeidsgruppe rundt universell utforming ved den nye Hjelpemiddelsentralen i Levanger**

**173/2024 Ansattesamling 25. og 26. november 2025.**

174/2024 Eventuelt.

**SAKLISTE:**

**Beslutningssaker:**

**164/2024 Godkjenning av innkalling og sakliste.**

Vedtak: Innkalling og sakliste godkjennes.

**165/2024 Godkjenning av protokoll fra 14.11.2024.**

Vedtak: Protokoll fra 14.11.2024 godkjennes.

**166/2024 Medlemmer til Ungdomsråd i Helse Nord-Trøndelag 2025-2026.**

Vedtak: FFO Trøndelag sender inn forslag på 3 kandidater til ungdomsrådet i Helse Nord-Trøndelag 2025-2026 etter forslag fra organisasjonene.

**167/2024 Samskapingskonferansen 2025 – Årets tema fora utenforskap til innenforskap – Arrangør Voksenopplæringsforbundet i Trøndelag.**

Link til program følger her: <https://samskapingskonferanse.no/samskapingskonferansen-2025>

Er det noen som ønsker å delta her?

Vedtak: Ronny Andreasen ønsker å delta. Sekretariatet gis anledning til å delta.

**168/2024 Kontoutskrift for november 2025.**

Kontoutskrift blir lagt frem på styremøtet.

Vedtak: Kontoutskriftene tas til orientering

**Diskusjonssaker:**

**169/2024 Bruker og Etat møtes 2025 – tema.**

Har styret noe forslag på tema til konferansen Bruker og Etat 2025?

Vedtak: Styret i FFO Trøndelag ønsker å ha fokus på Funksjonshemmede og arbeid i 2025. Dette også med tanke på at dette er FFOs aksjonssak i 2025.

**170/2024 Handlingsplan for 2025**

Forberedelser til årsmøte 2025 – innhold i handlingsplan.

Vedtak: Innholdet i Handlingsplan for 2025 ble diskutert og legges frem for årsmøtet i mars.

**Orienteringssaker:**

**171/2024** **Nominasjoner til Sametingets råd for samer med normbrytende funksjonsvariasjoner.**

FFO Trøndelag har foreslått Katja Elise Utsi til Samtingets råd for samer med normbrytende funksjonsvariasjoner. Hun representerer Norsk Revmatikerforbund – BURG. Hun sitter i ungdomsutvalget i Helse Nord-Trøndelag for FFO Trøndelag.

Vedtak: Tas til orientering.

**172/2024 Intern arbeidsgruppe rundt universell utforming ved den nye Hjelpemiddelsentralen i Levanger.**

**FFO Trøndelag har foreslått Ingvild Gregersen Myhre fra Norges Blindeforbund til denne arbeidsgruppen. FFO og SAFO har bedt om å få en plass hver i denne arbeidsgruppen.**

**Vedtak: Tas til orientering.**

**173/2024 Ansattesamling 25. og 26. november 2025.**

**Orientering fra samlingen av Ina og Kari.**

**Vedtak: Tas til orientering.**

**174/2024 Eventuelt.**

1. **FFO Trøndelag foreslo følgende brukerrepresentanter til BUP St.Olavs hospital. Saken var oppe til styremøte 14.11.2024:**

Vedtak: Maria C. Berge fra BURG Trøndelag, Frida Fagrell fra ADHD Norge Trøndelag, Marte Regina Ruud fra ADHD Norge Trøndelag.

Styret tok dette til orientering.

1. **Folkehelsealliansen i Trøndelag sine møter**

Ingrid Hallan sitter som styremedlem i Folkehelsealliansen i Trøndelag og har deltatt på styremøter. Folkehelsealliansen i Trøndelag har sendt inn forslag om at Trøndelag bør ha en rolle i denne nasjonale folkehelsekampanjen i forhold til hvordan denne satsningen er forankret i Trøndelag. Avventer svar i forhold til hvordan Helsedirektoratet kommer til å drifte tilskuddene til denne kampanjen og hva som skal inn i den.

Det hadde også kommet inn forslag om at Astma- og allergi forbundet ønsker å inn i paraplyen, ettersom de er med i FFO så har styret i folkehelsealliansen Trøndelag vedtatt at de er automatisk forankret inn gjennom oss inn i Folkehelsealliansen.

Vedtak: Styret tok dette til orientering.

1. **Brukerutvalg for hjemmeboende med kommunale tjenester i Trondheim kommune.**

Margareth har deltatt på møter og det skal være workshop for demmensvennlig Trondheim som Margareth skal delta på. I den forbindelse har Trondheim utformet et utkast til de som bor hjemme og mottar tjenester fra Trondheim kommune, denne må det jobbes mer med da den for krass ordlyd og mange hjemmeboende bor alene og er ikke i stand til å måke snø, strø med sand, eller å måtte flytte til en «mer hensiktsmessig leilighet» for å gjøre arbeidssituasjonen for de ansatte bedre.

Margareth ønsker at dette blir sak på neste styremøte og at alle leser igjennom og kommer med forslag til forbedring av tekst til neste styremøte som hun kan ta med inn i arbeidet videre.

Vedtak: Styret leser over forslaget og tar med kommentarer/forslag til utbedring til neste møte i januar, som Margareth kan ta med inn i neste brukerutvalgsmøte som er 10. februar.

1. **Ungdom. Med Ungdom.**

FFO Trøndelag har fått en forespørsel fra Bodil Mostad Olsen om vi eller noen organisasjoner i vårt nettverk ønsker å være med på et prosjekt som omhandler ungdom.

«For ungdom. Med ungdom», et prosjekt det arbeides med og en plan om å søke utviklingsstøtte til Stiftelsen Dam. Vi diskuterte hvilke frivillige organisasjoner som kunne være aktuelle å søke gjennom, der FFO kom opp. Jeg fikk deretter tips om å ta en prat med deg for å se om du kan være behjelpelig med å finne en organisasjon jeg kan kontakte og som kan være interessert i et samarbeid.

Her er et kort sammendrag av prosjektet:

*Ifølge Folkehelseinstituttet opplever ungdom ofte psykiske plager, med økende forekomst blant begge kjønn. Jenter i alderen 13–24 år selvrapporterer høye nivåer av psykiske plager som bekymring og stress.*

*Flere designbyråer utvikler materiell som skal hjelpe ungdom med å bli bevisste på hvordan de kan ivareta sin psykiske helse. Dette gjøres ofte ved hjelp av brukersentrert design (UCD), der ungdom primært fungerer som informasjonsressurs for designerne.*

*Dette prosjektet tar utgangspunkt i deltagende design (Participatory Design) der ungdom gjennom ‘design thinking’; en metodikk for problemløsning, deltar som aktive bidragsytere, fra innsamling av informasjon, identifisering av problemstilling til gjennomføring av kreative prosesser.*

*Målet er at de selv utvikler og tester ideer som appellerer og bevisstgjør egne og andres håndtering av stress og bekymringer.*

*Å involvere ungdom i hele designprosessen har flere fordeler: Det tilfører verdifull ekspertise og et unikt perspektiv. Gjennom kreative prosesser åpnes det også opp for selvrefleksjon og stressreduksjon som deltakerne kan videreføre. Dette sikrer at tiltak og ideer blir relevante og engasjerende for målgruppen.*

*Følelsen av eierskap i hele prosessen kan fremme innovasjon og skape løsninger for fremtiden både for seg selv og andre*.

Vedtak: Styret ønsker å høre mer om dette før det taes stilling til dette, de ønsker et eget teamsmøte med Bodil for å høre mer og stille spørsmål.

1. **St. Olavs Hospital HF arrangerer: «praktisk kurs i formidling» 10.12 og 11.12. ønsker noen fra styret å delta her?**

Vedtak: Ingen fra styret har anledning til å delta. Styret ønsker at invitasjonen med de ledige plassene blir tilbudt våre brukerrepresentanter ved St. Olavs hospital.

1. **Kartlegge effekten av brukermedvirkning, styret ser viktigheten av at effekten av brukermedvirkning blir forankret. Slik at det kan brukes som en forsterkning i ulike forum.**

Vedtak: Styret ønsker at sekretariatet kan spørre FFO nasjonalt om det finnes dokumentasjon på hvor bra og god effekt brukermedvirkning har? Og om det finnes forskning på dette som er fra nyere tid.

1. **Julegave til ansatte**

Vedtak: Styret vedtok at det skal kjøpes gavekort til de ansatte som en julehilsen.